Nariadenie Slovenskej národnej rady č. 4/1944 Zb. n. SNR z 1. septembra 1944 o rozpustení politických strán a organizácií
4.
Nariadenie Slovenskej národnej rady
zo dňa 1. septembra 1944
o rozpustení politických strán a organizácií.

Slovenská národná rada nariaďuje:

§ 1.
Slovenská národná rada rozpúšťa Hlinkovu slovenskú ľudovú stranu (HSĽS), Deutsche Partei (DP), Magyar Nemzeti Párt, Hlinkovu gardu (HG), Freiwillige Schutzstaffel (FS), Hlinkovu mládež (HM) a Deustche Jugend (DJ) a všetky ich složky a pridružené organizácie.

§ 2.
Celý majetok sdružení uvedených v § 1 prepadá v prospech štátu.

§ 3.
Akákoľvek členská činnosť v rámci rozpustených sdružení (§ 1) a organizované uskutočňovanie ich programu trestá sa žalárom do 5 rokov a peňažitým trestom do 500.000 korún slovenských.

§ 4.
Toto nariadenie nadobúda ihneď účinnosť.

V Banskej Bystrici dňa 1. septembra 1944.
Slovenská národná rada.

Poznámky

Citované podľa 
Školské zvesti : publikačný orgán povereníctva SNR pre školstvo a osvetu. 15. júla 1945, roč. I., sošit 1.-4., s. [3]-4.

Licencia 
Ako text právneho predpisu nespadá pod ochranu podľa autorského zákona podľa § 7 ods. 3 písm. b) Zákona č. 618/2003 Z. z. zo dňa 4. decembra 2003 o autorskom práve a právach súvisiacich s autorským právom (autorský zákon) v znení neskorších predpisov.

 1944/4